Λόγοι διακοπής της χρήσης της κάνναβης και ένταξης σε θεραπεία απεξάρτησης: απόψεις θεραπευομένων
Creators: name: Μπαλιάκου, Μαρία Σπυρίδωνα
Publisher: name: Aristotle University of Thessaloniki
Year: 2022
Subjects: Κάνναβη
Θεραπεία
Κινητοποίηση
Cannabis
Treatment
Motivation

description: Η μελέτη αυτή εξετάζει τους λόγους που μπορούν να λειτουργήσουν ως κίνητρα για άτομα που δηλώνουν την κάνναβη ως την κύρια κατάχρηση ουσιών και ζητούν θεραπεία για να λύσουν το πρόβλημα του εθισμού τους. Στην έρευνα συμμετέχουν 20 άτομα, εκ των οποίων 17 άνδρες και 3 γυναίκες και όλοι συμμετέχοντες στο Θεραπευτικό Πρόγραμμα του ΚΕΘΕΑ-ΕΞΟΔΟΣ (Κέντρο Θεραπείας Εξαρτημένων), ως εξωτερικοί ασθενείς. Η συλλογή των δεδομένων πραγματοποιήθηκε με τη χρήση μεικτής ερευνητικής μεθόδου, ποιοτικής και ποσοτικής. Πραγματοποιήθηκε μια ημιδομημένη συνέντευξη με 20 άτομα, άνδρες και γυναίκες, και καταγράφηκε η προσωπική εμπειρία χρήσης και κατάχρησης κάνναβης. Στη συνέχεια χρησιμοποιήθηκαν κλίμακες συνθηκών, κινητικότητας, ετοιμότητας και καταλληλότητας για τη μέτρηση των κινήτρων στον τομέα της κατάχρησης ουσιών, με ανάλυση δεδομένων από το εργαλείο CMRS (Circumstances, Motivation, Readiness and Suitability). Τέλος, το ερωτηματολόγιο των 36 ερωτήσεων του Χριστιανικού Πανεπιστημίου του Τέξας (TCU) χορηγήθηκε ως εργαλείο αξιολόγησης κινήτρων που μετρά την αναγνώριση του προβλήματος, την προθυμία για βοήθεια και την ετοιμότητα για θεραπεία. Μια ενδελεχής ανάλυση των συνεντεύξεων αποκάλυψε τους ψυχολογικούς, οικογενειακούς και κοινωνικούς παράγοντες που προκαλούν ανησυχίες σε έναν χρήστη κάνναβης να μπει σε μια διαδικασία αποτοξίνωσης. Από τη στατιστική ανάλυση των ερωτηματολογίων προέκυψε ο βαθμός αναγνώρισης της εξάρτησης, το επίπεδο κινητοποίησης για ένταξη στη θεραπεία καθώς και ο βαθμός αναγνώρισης της ανάγκης για ένταξη στη θεραπεία των υποκειμένων της έρευνας. Η συνειδητοποίηση των αρνητικών επιπτώσεων της χρήσης κάνναβης στη ζωή ενός ατόμου έρχεται αργά και σταδιακά, μετά από μακροχρόνια ενασχόληση με την ουσία. Η ενασχόληση με το ποινικό σύστημα είναι ένας επίπονος αλλά ταυτόχρονα ισχυρός λόγος για τον οποίο κάποιος θα ενταχθεί σε ένα πρόγραμμα αποτοξίνωσης και θα το ολοκληρώσει.
description: This study examines the reasons that can act as motivators and motivate people who declare cannabis as their main substance abuse and ask for treatment in order to solve their problem of addiction. The research involves 20 people, of which 17 are men and 3 are women and all of them participants in the Therapeutic Program of KETHEA-EXODOS (Treatment Center for Addicts), as external patients. The data collection was carried out using a mixed research method, qualitative and quantitative. A semi-structured interview was conducted with 20 individuals, men and women, and the personal experience of cannabis use and abuse was recorded. Conditions, Mobility, Readiness and Suitability scales were then used to measure motivation in the field of substance abuse, with data analysis from the CMRS tool (Circumstances, Motivation, Readiness and Suitability). Finally, the 36-question questionnaire of the Texas Christian University (TCU) was administered as a motivational assessment tool that measures problem recognition, willingness to help, and readiness for treatment. A thorough analysis of the interviews revealed the psychological, family and social factors that give rise to concerns in a cannabis user to enter a process of detoxification. From the statistical analysis of the questionnaires, the degree of recognition of dependence, the level of mobilization for inclusion in treatment as well as the degree of recognition of the need for inclusion in treatment of the research subjects emerged. Awareness of the negative impact of cannabis use on a person's life comes slowly and gradually, after long-term engagement with the substance. Involvement with the penal system is a painful but at the same time powerful reason why someone will join a detox program and complete it.
description: Σε συνεργασία με: Πανεπιστήμιο Λευκωσίας (Κύπρος)